**BORIS A. NOVAK**

Boris A. Novak deluje kot pesnik, dramaturg, urednik, esejist, prevajalec (prevaja bosansko, angleško-ameriško in francosko poezijo), predavatelj, literarni teoretik in je tudi eden pomembnejših sodobnih slovenskih mladinskih pisateljev. Piše epsko-lirsko poezijo, zlasti kratke pesnitve in sonetne vence.

**ŽIVLJENJEPIS:**

Boris A. Novak se je rodil v Beogradu, 3. decembra 1953 (na enak dan kot naš največji slovenski pesnik France Prešeren, vendar 153 let za njim).Otroštvo je preživel v Beogradu, kjer je tudi dokončal osnovno šolo. Črka A med imenom in priimkom je povezana z imenoma obeh staršev; oče je bil Ante Novak, eden izmed prvih slovenskih partizanov, po poklicu statistik, mati Anica Novak pa je bila novinarka. Boris A. Novak je leta 1972 maturiral na II. gimnaziji v Ljubljani, zdaj Gimnazija Jožeta Plečnika Ljubljana. Študiral je primerjalno književnost in filozofijo, ter doktoriral na Filozofski fakulteti v Ljubljan. S štipendijo IREX je raziskoval sodobno ameriško književnost in gledališče na Univerzi Minnesota v Minneapolisu.

Zdaj je svobodni književnik in od maja 1991 predsednik slovenskega centra PEN. Organiziral je pomoč za begunce iz nekdanje Jugoslavije in pisatelje iz obleganega Sarajeva, največjo humanitarno akcijo v zgodovini Slovenskega in Mednarodnega PEN-a.

Leta 1996 ga je Univerza v Ljubljani izvolila v naziv docenta za primerjalno književnost in literarno teorijo, leta 2002 pa v naziv izrednega profesorja. Od leta 1996 predava na Oddelku za primerjalno književnost in literarno teorijo.

**NAGRADE, PRIZNANJA IN ODLIKOVANJA:**

-Zlata ptica, nagrada Zveze socialistične mladine Slovenije mladim umetnikom, za pesniško zbirko Stihožitje (1978)

-tretja nagrada na natečaju Radia Slovenija za radijske igre, namenjene otrokom, za Nebesno gledališče (1978)

-nagrada Prešernovega sklada za pesnitev 1001 stih (1984)

-Jenkova nagrada Društva slovenskih pisateljev za pesniško zbirko Mojster nespečnosti (1984)

- Zlati znak, Znanstveno-raziskovalnega centra SAZU za verzološko knjigo Oblika, ljubezen jezika (1998)

-Sovretova nagrada za prevod Mallarmejeve lirike (1990)

 **PODROČJA NJEGOVEGA ZNANSTVENORAZISKOVALNEGA DELA:**

primerjalna verzologija (Oblika, ljubezen jezika: recepcija romanskih pesniških oblik v slovenski poeziji, 1995; Po-etika forme, 1997; Sonet, 2004; Zven in pomen: študije o slovenskem pesniškem jeziku, 2005)

srednjeveška in renesančna književnost (Ljubezen iz daljave: provansalska trubadurska lirika, 2003)

simbolizem (Simbolistična lirika, 1997; Pogledi na francoski simbolizem, 2007)

**Boris A. Novak je pisec številnih spremnih tekstov h knjigam in mentor mnogim študentom pri pisanju diplomskega dela.**